<classify> Timu hiyo ya wanawake inajiandaa na mechi ya Kombe la Taifa dhidi ya Morogoro itakayochezwa Januari 10 Mlandizi.Akizungumza na mwandishi wa habari hizi katibu wa soka la wanawake mkoani hapa Florence Ambonisye alisema kuwa mchezo huo wa kujipima nguvu utafanyika kwenye uwanja wa Majengo uliopo wilayani Bagamoyo.Ambonisye alisema kuwa mchezo huo utasaidia kufanya marekebisho madogo madogo kabla ya mchezo huo dhidi ya Morogoro utakaopigwa kwenye uwanja wa Mabatini Mlandizi.Timu iko vizuri iliingia kambini Bagamoyo tangu mwaka jana mwishoni hivyo tunajiandaa na mchezo huo na tunaamini kuwa tutawafunga wageni wetu hivyo mashabiki wa Pwani wasiwe na wasiwasi juu ya mchezo huo, alisema Ambonisye.Alisema kuwa maandalizi waliyoyafanya ni mazuri na wanatarajia kupata ushindi kwenye mchezo huo licha ya kuwa wapinzani wao nao ni wazuri lakini watajitahidi kuhakikisha kuwa wanashinda mchezo huo ambao unasubiriwa kwa hamu na mashabiki wa Pwani.Aidha aliwaomba wadau wa soka mkoani hapa kuiunga mkono timu kwa hali na mali ili kuhakikisha kuwa inashinda kwenye mchezo huo wa awali kabla ya ule utakaopigwa mkoani Morogoro siku saba baadaye.  <topic>: MICHEZO 